**projektas**

**reg. Nr. T-189**

**2.25. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PRITARIMO PROJEKTUI „ADAPTUOTO IR IŠPLĖSTO JAUNIMUI PALANKIŲ SVEIKATOS PRIEŽIŪROS PASLAUGŲ (JPSPP) TEIKIMO MODELIO ĮDIEGIMAS PASVALIO RAJONO, JONIŠKIO RAJONO IR PALANGOS MIESTO SAVIVALDYBĖSE“**

2020 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Kvietimo „Adaptuoto ir išplėsto jaunimui palankių sveikatos priežiūros paslaugų (JPSPP) teikimo modelio įdiegimas“ pagal 2014–2021 metų Europos ekonominės erdvės finansinio mechanizmo programą „Sveikata“ gairėmis pareiškėjams, patvirtintomis viešosios įstaigos Centrinės projektų valdymo agentūros direktoriaus pavaduotojo 2020 m. liepos 28 d. potvarkiu Nr. DR-20-2-2020-30 „Dėl Kvietimo „Adaptuoto ir išplėsto jaunimui palankių sveikatos priežiūros paslaugų (JPSPP) teikimo modelio įdiegimas“ pagal 2014–2021 metų Europos ekonominės erdvės finansinio mechanizmo programą „Sveikata“ gairių pareiškėjams patvirtinimo“ ir atsižvelgdama į Pasvalio rajono savivaldybės Visuomenės sveikatos biuro 2020 m. rugsėjo 10 d. raštą Nr. SD-67 „Dėl projekto „Adaptuoto ir išplėsto jaunimui palankių sveikatos priežiūros paslaugų (JPSPP) teikimo modelio įdiegimas Pasvalio rajono, Joniškio rajono ir Palangos savivaldybėse“ pritarimo“, Pasvalio rajono savivaldybės taryba nusprendžia:

1. Pritarti, kad Pasvalio rajono savivaldybės Visuomenės sveikatos biuras **teiktų paraišką ir** įgyvendintų projektą „Adaptuoto ir išplėsto jaunimui palankių sveikatos priežiūros paslaugų (JPSPP) teikimo modelio įdiegimas Pasvalio rajono, Joniškio rajono ir Palangos miesto savivaldybėse“ pagal 2014–2021 metų Europos ekonominės erdvės finansinio mechanizmo programos „Sveikata“ priemonę „Adaptuoto ir išplėsto jaunimui palankių sveikatos priežiūros paslaugų (JPSPP) teikimo modelio įdiegimas“ (toliau – Projektas).

2. Užtikrinti Projekto veiklos tęstinumą ne mažiau kaip 5 metus pasibaigus projektui.

3. Įgalioti Pasvalio rajono savivaldybės Visuomenės sveikatos biuro direktorių pasirašyti visus su Projektu susijusius dokumentus.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė

2020-09-15

Suderinta DVS Nr. RTS-199

Pasvalio rajono savivaldybės tarybai

**AIŠKINAMASIS RAŠTAS**

**DĖL PRITARIMO PROJEKTUI „ADAPTUOTO IR IŠPLĖSTO JAUNIMUI PALANKIŲ SVEIKATOS PRIEŽIŪROS PASLAUGŲ (JPSPP) TEIKIMO MODELIO ĮDIEGIMAS PASVALIO RAJONO, JONIŠKIO RAJONO IR PALANGOS MIESTO SAVIVALDYBĖSE“**

2020-09-15

Pasvalys

1. **Problemos esmė.**

Sprendimo projektu siūloma pritarti Pasvalio rajono savivaldybės Visuomenės sveikatos biuro projekto „Adaptuoto ir išplėsto jaunimui palankių sveikatos priežiūros paslaugų (JPSPP) teikimo modelio įdiegimas Pasvalio rajono, Joniškio rajono ir Palangos miesto savivaldybėse“ (toliau – Projektas) teikimui pagal 2014–2021 metų Europos ekonominės erdvės finansinio mechanizmo programos „Sveikata“ atvirą kvietimą „Adaptuoto ir išplėsto jaunimui palankių sveikatos priežiūros paslaugų (JPSPP) teikimo modelio įdiegimas“ ir garantuoti, kad bus užtikrintas Projekto veiklos tęstinumas ne mažiau kaip 5 metus pasibaigus projektui.

**Projekto tikslas** – pagerinti trijų savivaldybių (Pasvalio r., Joniškio r. ir Palangos miesto savivaldybių) jaunimui (14–29 m.) teikiamas palankias, konfidencialias paslaugas, padedančias stiprinti fizinę ir psichinę sveikatą, padėti ugdyti sveikos gyvensenos įpročius, sumažinti jaunų žmonių sergamumą bei tikslingai spręsti jaunimui susirūpinimą keliančias problemas. Teikti poreikius atitinkančias kokybiškas ir prieinamas jaunimui palankias sveikatos priežiūros paslaugas bei paskatinti jaunus žmones rinktis sveikesnį gyvenimo būdą. **Pagrindiniai Projekto uždaviniai:** koordinuoti JPSPP teikimą Pasvalio r., Joniškio r. ir Palangos savivaldybėse, vykdant JPSPP koordinacinių centrų veiklą; gerinti specialistų ir jaunimo sveikatos koordinatorių kompetencijas; stiprinti jau egzistuojančių, jaunimui paslaugas teikiančių institucijų tinklą; teikti jaunimui palankias kompleksines paslaugas. **Remiamos veiklos** – Jaunimui palankių sveikatos priežiūros paslaugų (JPSPP) koordinacinio centro kūrimas, kurio veikla bus nukreipta į kokybiškų ir prieinamų sveikatos priežiūros paslaugų jaunimui teikimą. Bus taikomos kompleksinės pagalbos priemonės, pagal finansavimo taisyklėse nurodytus 8 algoritmus: lytiškai plintančių infekcijų ir neplanuoto nėštumo prevencija, psichiką veikiančių medžiagų vartojimo prevencija, alkoholio vartojimo prevencija, depresijos prevencija, savižudybių ir savižalos prevencija, sveikatos sutrikimų, susijusių su antsvoriu ir nutukimu prevencija, seksualinio smurto ir valgymo sutrikimų prevencija.

Planuojama projekto pradžia – 2021 m. kovo mėn. – pabaiga 2023 m., projekto paraiškos pateikimo terminas – iki 2020 m. spalio 1 d. Projektas 100 proc. finansuojamas iš 2014–2021 m. EEE finansinio mechanizmo programos „Sveikata“. Planuojama projekto vertė apie 240 000 Eur. Pasvalio rajono savivaldybės dalis – apie 80 000 Eur.

Projektas būtų įgyvendinamas kartu su Joniškio rajono ir Palangos miesto savivaldybėmis, partneriais kiekvienoje savivaldybėje būtų pirminės asmens sveikatos priežiūros įstaigos, švietimo įstaigos, NVO.

Išsamesnė informacija apie rengiamą projektą pateikta Visuomenės sveikatos biuro direktorės rašte (raštas pridedamas).

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui bus naudojamos 2014–2021 metų Europos ekonominės erdvės finansinio mechanizmo programos „Sveikata“ lėšos.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Pasvalio rajono savivaldybės Visuomenės sveikatos biuras, Socialinės paramos ir sveikatos skyriaus vyriausioji specialistė (Savivaldybės gydytoja).

**7. Sprendimo projekto rengimo metu gauti specialistų vertinimai ir išvados.**

Nėra.

PRIDEDAMA. Visuomenės sveikatos biuro raštas, 2 lapai.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė